MTC บวกแรง 4% โบรกฯเชียร์ “ซื้อ” เคาะเป้า 60 บ. ลุ้นกำไรปีนี้โตแตะ 5 พันลบ.
MTC บวกแรง 4% โบรกฯเชียร์ “ซื้อ” เคาะเป้า 60 บ. ลุ้นกำไรปีนี้โตแตะ 5 พันลบ. โดย ณ เวลา 14.43 น. อยู่ที่ระดับ 52.25 บาท บวก 2 บาท หรือ 3.98% สูงสุดที่ระดับ 52.25 บาท ต่ำสุดที่ระดับ 50.75 บาท ด้วยมูลค่าการซื้อขาย 566.62 ล้านบาท
MTC บวกแรง 4% โบรกฯเชียร์ “ซื้อ” เคาะเป้า 60 บ. ลุ้นกำไรปีนี้โตแตะ 5 พันลบ.
27 พ.ค. 2562

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ณ เวลา 14.43 น. อยู่ที่ระดับ 52.25 บาท บวก 2 บาท หรือ 3.98% สูงสุดที่ระดับ 52.25 บาท ต่ำสุดที่ระดับ 50.75 บาท ด้วยมูลค่าการซื้อขาย 566.62 ล้านบาท

ด้านนักวิเคราะห์ บล.เอเชีย เวลธ์ จำกัด ระบุคำแนะนำ “ซื้อ” หุ้น MTC ให้ราคาเป้าหมายที่ 60 บาท จากแนวโน้มผลการดำเนินงานที่คาดว่าแข็งแกร่งในปี 2562-2563 โดยยังคงประมาณการกำไรสุทธิของ MTC ในปีนี้ ที่ 4,919 ล้านบาท แต่เพิ่มประมาณการกำไรสุทธิปี 2563 ขึ้นเล็กน้อย 2.5% เป็น 6,393 ล้านบาท
“แม้กำไรสุทธิไตรมาส 1/62 ทรงตัว 0.3%  เทียบไตรมาสที่ผ่านมา แต่เพิ่มขึ้น 20.6% เทียบช่วงเดียวกันของปีก่อน อยู่ที่ 1,005 ล้านบาท ต่ำกว่าประมาณการเรา 5.6% อย่างไรก็ตาม เราคาดกำไรสุทธิจะปรับตัวดีขึ้นนช่วงไตรมาสที่เหลือของปี ตามสินเชื่อที่เร่งตัวขึ้น”
นอกจากนี้ คุณภาพสินทรัพย์ยังแข็งแกร่งต่อเนื่อง NPL ratio ปรับตัวลงเป็น 1.04% รวมถึงทริสเรทติ้งปรับเพิ่มอันดับเครดิตหุ้นกู้ MTC เป็น BBB+ จาก BBB ซึ่งมองว่าผลบวกจากต้นทุนทางการเงินที่ลดลงจะชัดเจนขึ้นในปีหน้าเป็นต้นไป